Nafarroako Parlamentuko Mahaiak, 2021eko ekainaren 14an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Patricia Perales Hurtado andreak aurkeztutako galdera, genero indarkeriaren Nafarroako datuei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko ekainaren 14an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Patricia Perales Hurtado andreak, Legebiltzarreko Erregelamenduan ezarritakoaren babesean, honako galdera hau aurkezten du, lehen lehendakariorde eta Lehendakaritzako, Berdintasuneko, Funtzio Publikoko eta Barneko kontseilari Javier Remírez Apesteguía jaunak Osoko Bilkuran ahoz erantzun dezan:

• Nafarroan genero-indarkeria dela-eta zenbat kasu salatu dira azken hiru hilabeteotan? Nafarroako Gobernuak zer jarduketa berri planteatuko ditu indarkeria matxista guztiak desagerrarazteko bidean aurrerabidea egiteko hezten, kontzientziatzen eta salatzen jarraitzeko?

Iruñean, 2021eko ekainaren 10ean

Foru parlamentaria: Patricia Perales Hurtado